recursal/SuperWikiNEXT-32B huggingface dataset:
פריחת במבוק
**פריחת החזרן** או **פריחת הבמבוק** היא תופעה טבעית שבה במבוקים פורחים בפריחה המונית ומסונכרנת.

התופעה
------

במבוקים פורחים בפריחה המונית, כשכל הצמחים שהם צאצאים של אותו צמח אם פורחים ביחד במשך מספר שנים, גם אם הם נמצאים במקומות שונים ומרוחקים האחד מהשני. לאחר הפריחה הצמחים מתים לעיתים קרובות. מכיוון שבדרך כלל יער במבוק צומח מבמבוק בודד, מוות של במבוק מתרחש בשטח גדול. למיני במבוקים יש טווח רחב מאוד של תדירויות פריחה, מפעם בשנים בודדות לפעם בעשרות שנים, כאשר התדירות לא בהכרח קבועה עבור כל מין. אחד המינים עם הזמן הארוך ביותר בין פריחות הוא המין *Phyllostachys bambusoides,* עם תדירות של כ-120 שנה*.* מכיוון שלא נמצא גורם סביבתי על תזמון הפריחה, כנראה שיש מעין שעון פנימי בתאי הבמבוקים שמסמן מתי לעצור את הצמיחה ולהתחיל להשקיע אנרגיה בפריחה. המנגנון והסיבות האובולוציוניות לזה עדיין לא ידועים, אך יש מגוון השערות

 תקריב של פרחי במבוק
 פרחי *Phyllostachys glauca*

השפעה
-----

לפריחה ההמונית והפירות הרבים יש השלכות כלכליות ואקולוגיות ישירות. לדוגמא, כשאוכלוסיית המין *Melocanna bambusoides* פורחת אחת ל-30-35 שנה מסביב למפרץ בנגל, יש לכך השלכות הרסניות לתושבי האזור. המוות של צמחי הבמבוק לאחר הפריחה גורם לאבדן עצום של חומר בנייה בו התושבים משתמשים. בנוסף, הכמות הגדולה של פירות הבמבוק מובילה לגידול מהיר באוכלוסיות מכרסמים. ככל שמספר המכרסמים עולה, הם אוכלים לא רק את אותם פירות, אלא את כל מה שהם מצליחים למצוא, כולל שדות תבואה ומזון מאוחסן. המכרסמים הרבים גם מפיצים מחלות. הפריחה של הבמבוק משפיעה על מינים נוספים, שמעדיפים לאכול במבוק לא פורח, כגון הפנדה, שנעה למקומות אחרים כאשר אחוז גבוה של במבוקים פורח היכן שהיא נמצאת.

קישורים חיצוניים
----------------

ויקישיתוף מדיה וקבצים בנושא **פריחת החזרן** בוויקישיתוף

הערות שוליים
------------

1. 1 2  Chongyang Wu, Zhanchao Cheng, Jian Gao, Mysterious Bamboo flowering phenomenon: A literature review and new perspectives, **Science of The Total Environment** 911, 2024-02-10, עמ' 168695 doi: 10.1016/j.scitotenv.2023.168695
2. ↑  Xiao Zheng, Shuyan Lin, Huajun Fu, Yawen Wan, Yulong Ding, The Bamboo Flowering Cycle Sheds Light on Flowering Diversity, **Frontiers in Plant Science** 11, 2020 doi: 10.3389/fpls.2020.00381/full#t3
3. ↑  Yuji Isagi, Teruhiko Kawahara, Kouichi Kamo, Biomass and net production in a bamboo Phyllostachys bambusoides stand, **Ecological Research** 8, 1993-08-01, עמ' 123–133 doi: 10.1007/BF02348524
4. ↑  Jon E. Keeley, William J. Bond, Mast Flowering and Semelparity in Bamboos: The Bamboo Fire Cycle Hypothesis, **The American Naturalist** 154, 1999-09, עמ' 383–391 doi: 10.1086/303243
5. ↑  Janzen, DH. (1976). "Why Bamboos Wait so Long to Flower". *Annual Review of Ecology and Systematics*. **7**: 347–391. doi:10.1146/annurev.es.07.110176.002023.
6. ↑  Muli bamboo | plant | Britannica, www.britannica.com (באנגלית)
7. ↑  Guochun Li, Huadong Song, Latifa A. A. Altigani, Xueli Zheng, Shuhai Bu, Changes of foraging patch selection and utilization by a giant panda after bamboo flowering, **Environmental Science and Pollution Research** 24, 2017-07-01, עמ' 16418–16428 doi: 10.1007/s11356-017-9164-5
אפקט הבומרנג שראה קג'טן אוברסקי.
**אפקט** **בומרנג** מציין מנגנון פסיכולוגי, פוליטי או כלכלי, שבו פעולה מביאה לתוצאה הפוכה מזו המבוקשת.

בפסיכולוגיה
-----------

בפסיכילוגיה חברתית, אנו מדברים על אפקט בומרנג כאשר לניסיון שכנוע יש השפעה הפוכה מהצפוי ומחזק את עמדות המטרה במקום לשנות אותן. זה הודגם בניסוי, למשל, על ידי צוות חוקרים, בראשות פרופסור צ'רלס קיזלר. במהלך המחקר הזה, הם יצרו קשר עם נשים צעירות בניו הייבן וגרמו להן לחתום על עצומה לטובת מידע על תכנון משפחה בבתי ספר תיכוניים לפני שחשפו אותן לתעמולה נגדית (חוברת נגד אמצעי מניעה). אנשים שנחשפו לתעמולה נגדית אומרים שהם בעד מתן מידע בנושא יותר מאשר אלה שלא קיבלו את החוברת. במקום לייצר שינוי גישה, חוברת זו חיזקה את עמדות הקולטים. תופעה זו (נקראת גם "אפקט חיצוני"או"אפקט אנדרדוג", מנותח על ידי הסוציולוגיה האמריקאית תחת המונח *underdog effect* ) משמשת במיוחד במדע המדינה בניתוחי בחירות - ומתאים לגיוס מחדש של מצביעים עבור מועמד בעת קריאת סקרים שליליים למטרתם או לחביבתם, או אפילו לתמיכה במפסיד שהוכרז, מתוך אהדה או רחמים.

בכלכלה
------

בכלכלה אנו קוראים "אפקט בומרנג » מינוף שלילי.

הערות שוליים
------------

1. ↑  Nelly Haudegand, Pierre Lefébure (2000). *Dictionnaire des questions politiques*. éditions de l'Atelier. p. 222..

ראו גם
------

* הטיה קוגניטיבית

תבנית:Palette
**Mike and ike** הוא מותג אמריקני של סוכריות ג'לי בטעמי פירות. הסוכריות יוצרו לראשונה ב-1940 על ידי חברת "Just Born", חברה משפחתית שנוסדה בשנת 1923 וממוקמת בעיר בית לחם שבפנסילבניה, ארצות הברית. 

מייק אנד אייק הן סוכריות אליפטיות צמיגיות בטעמי פירות בצבעים וטעמים שונים, כולל דובדבן, תפוז, הסוכריות כשרות. כיום מייצרת החברה גרסאות נוספות של הממתק, למשל "ג'ולי ג'ו" (טעם ענבים), "איטליין אייס" (טעם סורבה איטלקי בטעמי פירות) וגרסאות עונתיות שונות. 

לאורך השנים זכה הממתק לפופולריות בארצות הברית. הוא הוזכר בסדרות טלוויזיה שונות, בהן "כולם אוהבים את ריימונד", "איש משפחה", "האנה מונטנה", "13 סיבות" ו"ללא גבולות".

ראו גם
------

* M&M's
* ג'לי בלי

קישורים חיצוניים
----------------

ויקישיתוף מדיה וקבצים בנושא **Mike and Ike** בוויקישיתוף
* אתר האינטרנט הרשמי של Mike and Ike
* Mike and Ike, ברשת החברתית פייסבוק

* Mike and Ike, ברשת החברתית אקס (טוויטר)

* Mike and Ike, ברשת החברתית אינסטגרם
* אודות הממתק, מתוך הודעה לעיתונות של החברה
* אודות הממתק, מתוך "Encyclopedia of junk food and fast food",‏ 2010
* נתונים על ערכים תזונתיים של הממתק, מתוך "The most complete food counter",‏ 2010
**חנא חדד** (בערבית: **حنا حداد**; 19 באפריל 1919 – 5 באוקטובר 2020) היה איש ציבור ערבי-ישראלי. שירת במשטרת ישראל והגיע לדרגת סגן ניצב. כיהן כחבר הכנסת מטעם מפלגת העבודה בכנסת ה-13 והיה סגן יושב ראש הכנסת, ועוזר שר המשטרה.

ביוגרפיה
--------

### במשטרת ישראל

חדד עמד בראש הצח"מ (צוות חקירה מיוחד) הראשון שחקר את הרצחה של רחל הלר. חקר את יורם ביכונסקי כחשוד ברצח.

פרשת רצח ידועה נוספת שחדד פענח הייתה רצח חיים אפרג'ן בתחילת שנות השבעים. אפרג'ן היה סרסור ודמות בולטת בעולם התחתון של חיפה. הוא נקלע לסכסוך עם עבריין אחר, ראובן וגנר, בעניין העסקתה של פרוצה. לאחר שווגנר ניצל היעדרות של אפרג'ן על מנת לתפוס בעלות על היצאנית, תבע אפרג'ן ממנו פיצויים בסכום 20,000 ל"י. וגנר שכר את שירותיהם של אבוטבול, מזרחי ועבאס על מנת להיפטר מאפרג'ן. אלה העלו בתואנה תמימה את אפרג'ן למכוניתם, שם הכו בו עד מוות. את גופתו זרקו במחצבה נטושה בכרמל ושרפוה על מנת להקשות על זיהויה. גופה מפוחמת זו הייתה נקודת המוצא היחידה של חדד שנתמנה לחקור בפרשה. אחרי שהתגבר על בעיית הזיהוי בתוך מספר ימים, נוכח חדד כי הוא ניצב בפני חומה אטומה של שתיקה. אנשי העולם התחתון סירבו לשתף פעולה עם המשטרה והחקירה נכנסה למבוא סתום. חדד הקים צוות של 11 חוקרים, אשר פשטו על מקומות הבילוי והעסקים של העולם התחתון החיפאי בניסיון לדובב את חבריו, אולם ללא הועיל. חדד הפנה את מאמצי הצוות לכיוונן של היצאניות החיפאיות ואלו החלו לחוקרן אחת אחת. אחרי חודש של פעילות מאומצת, הצליח למצוא חדד את קצה החוט הראשון ולאחריו הגיע עד מהרה למוציאים להורג של אפרג'ן. הוא עצר את הרוצחים ואת שולחם ועימתם זה כנגד זה. בשכנועיו של חדד ניאות אחד הרוצחים לשמש עד מדינה והפליל את כל חבריו. בית המשפט גזר על כל הנאשמים מאסר עולם.

אחיינו של חדאד הוא החוקר הפרטי סגן-ניצב בדימוס סוהיל חדאד. בנו הוא סגן-ניצב בדימוס זאהי חדאד, ואחיינו עורך הדין יוסף חדאד.

### בכנסת

לאחר צאתו לגמלאות, החל להיות פעיל בפוליטיקה. לקראת הבחירות לכנסת ה-10 התמודד בראשות רשימה עצמאית שנקראה "רשימת האחווה הערבית", שקיבלה כ-8,000 קולות, שהם 0.4 מהקולות (אחוז החסימה עמד אז על 1%), והרשימה כשלה לעבור את אחוז החסימה. היה חבר משלחת ישראל באו"ם בשנת 1988 והיה עוזרו של שר המשטרה. בכנסת ה-13 כיהן כחבר הכנסת מטעם מפלגת העבודה, החל מ-5 ביולי 1995, ושימש כסגן יושב ראש הכנסת.

חדד נפטר בטורעאן ב-5 באוקטובר 2020. הוא השני מבין חברי הכנסת לדורותיהם שהאריך ימים מעבר לגיל 100 (הראשון היה יושב ראש הכנסת לשעבר יצחק ברמן).

קישורים חיצוניים
----------------

* 

* חנא חדד, באתר הכנסת (לגרסה בערבית)

* חנא חדד, באתר כנסת פתוחה
* אל אשכנזי‏, החוקר שפתר 22 מקרי רצח, והיה בטוח: בפרשת רחל הלר נכלא האיש הלא נכון, באתר וואלה!‏, 17 באוקטובר 2020

הערות שוליים
------------

1. ↑  ברוך לשם, **רצח רחל הלר: אנטומיה של חקירה**, הוצאת עידנים, 1978 עמ' 17–18.
**סקי מהירות** הוא ענף של ספורט חורף בו המתחרים גולשים במורד גבעה תלולה במסלול ישר לחלוטין כאשר המטרה האחת והיחידה שלהם היא להגיע למהירות הגבוהה ביותר. 
זהו ענף עם פופולריות נמוכה יחסית, ועם מספר קטן מאוד של אתרים שמסוגלים לארח אירוע כזה. בין האתרים בהם נערכים אירועים כאלה ניתן למצוא את בריי-צ'רוויניה באיטליה, Goldeck באוסטריה, Sun Peaks בקנדה ועוד מספר מצומצם של אתרים, סך הכול כשלושים אתרים בלבד בעולם כולו. רוב האתרים ממוקמים בגובה רב כדי לצמצם את חיכוך האוויר ולהגדיל מהירות.
אירועי הענף הזה מאורגנים על ידי פדרציית הסקי הבינלאומית.
ענף זה נחשב לענף הספורט הלא מוטורי השני במהירותו, הענף היחידי המהיר יותר הוא צניחה חופשית. ענף זה אינו כלול בתוכנית של אולימפיאדת החורף, אולם הוא היה ענף ראווה באולימפיאדת אלברוויל (1992).

ציוד
----

המתחרים משתמשים בציוד מיוחד על מנת לצמצם את החיכוך עם האוויר וכן על מנת להגן ככל הניתן על המתחרה במקרה של נפילה שעשויה להיות קטלנית מאוד במהירות הללו.
מגלשי הסקי הם ארוכים מאוד ורחבים, האורך נע בין 2.2 מ' ל-2.4 מ'. למגלשי הסקי יש נעילה חזקה במיוחד כדי למנוע מהם להשתחרר מהמגפיים בעקבות הלחץ האדיר המופעל עליהם במהירויות הללו. הספורטאים חובשים קסדה אווירודינמית במיוחד, וחליפות לטקס מצופות פוליאוריתן כדי להקטין את החיכוך עם האוויר. החליפות גם מרופדות מריפוד לא דליק מאחר שנפילה במהירות כה גבוהה עשויה לשרוף את הגולש, אפילו שמדובר בשלג. בנוסף יש לגולשים ריפוד במפרקים כדי להגן עליהם ככל האפשר במקרה של נפילה.

המסלול והתחרות
--------------

אורכו של המסלול הוא קילומטר. 400 המטרים הראשונים מיועדים לצבירת מהירות. ב-100 המטרים הבאים מודדים את מהירות הגולש, ושאר 500 המטרים משמשים להאטה ועצירה. החוקים פשוטים - מי שהגיע למהירות הגבוהה ביותר הוא המנצח.

שיאי עולם
---------

השיאים נקבעו ב-26 במרץ 2016, תחת חוקי FSV‏ (France Ski de Vitesse) במסלול Vars שבצרפת.

* גברים - Ivan Origone (איטליה), 254.958 קמ"ש
* נשים - Valentina Greggio איטליה), 247.083 קמ"ש

חשוב לציין שהמארגנים מקצרים ומאריכים את המסלול על מנת לשלוט במהירות הסופית מאחר המטרה העיקרית בספורט זה היא לנצח את המתחרים האחרים.

קישורים חיצוניים
----------------

ויקישיתוף מדיה וקבצים בנושא **סקי מהירות** בוויקישיתוף
* סקי מהירות, באתר אנציקלופדיה בריטניקה (באנגלית)
**הרי טומוק אומאק** הם רכס הרים בדרום אמריקה, המשתרע לאורך כ-120 קילומטר ממזרח למערב באזור הגבול בין ברזיל בדרום לבין סורינאם וגיאנה הצרפתית בצפון. בשפתם של עמי אפלאם וויאנה (אנ'), טומוקומאק פירושו "סלע ההר המסמל את המאבק בין השמאן לרוחות". הרכס מבודד מאד וכמעט בלתי נגיש.

מקורם של שני הנהרות מארוני ואויאפוק הוא בהרי טומוק אומאק. מארוני (אנ') מהווה את כל הגבול (השנוי במחלוקת) בין סורינאם לגיאנה הצרפתית, והאויאפוק (אנ') את רוב הגבול בין גיאנה הצרפתית לברזיל.

הרי טומוק אומאק הם חלק מרמות טומוקומק של מגן גויאנה. הם חשובים מבחינה גאוגרפית מכיוון שהם יוצרים את קו פרשת המים בין המערכת הביוגאוגרפית של אגן האמזונס לבין זו של אזור החוף האטלנטי בגויאנה. 

הפארק הלאומי הרי טומוקומאק בברזיל נקרא על שם הרי טומוק אומאק ומכסה את החלק של רכס ההרים הכלול במדינה, במדינות פארה ואמאפה. הפארק הוקם בשנת 2002, והוא הפארק הלאומי הגדול ביותר בברזיל והיער הטרופי המוגן הגדול בעולם. הנקודה הגבוהה ביותר במדינת אמאפה נמצאת בו, ומגיעה לגובה של 701 מטר.

הסרט הצרפתי Tumuc Humac משנת 1970, בבימויו של ז'אן-מארי פרייה, נקרא על שם רכס ההרים.
גנרל **אדווין פון רוטקירך אונד טראך** (בגרמנית **Edwin von Rothkirch und Trach**;‏ 1 בנובמבר 1888 – 29 ביולי 1980) היה מפקד בכיר בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

פון רוטקירך נולד ב-1 בנובמבר 1888 במיליץ', שהשתייכה לאימפריה הגרמנית. בשנת 1908 באמצע מלחמת העולם הראשונה התגייס פון רוטקירך לצבא הגרמני הקיסרי, והצטרף לרגימנט הדרגונים ה-17 (הדוכסות הגדולה של מקלנבורג-שוורין ה-1), ולחם עמו במהלך מלחמת העולם הראשונה. ב-25 בפברואר 1915 הועלה פון רוטקירך לדרגת אובר-לויטננט, וב-16 בספטמבר 1917 הועלה לדרגת ריטמייסטר. על פעולותיו בקרבות קיבל את עיטור צלב הברזל דרגה שנייה, וצלב הכבוד של מלחמת העולם 1914/1918. 

לאחר המלחמה הצטרף פון רוטקירך לרייכסווהר, ומילא בו תפקידי פיקוד ומטה. ב-1 בדצמבר 1930 הועלה פון רוטקירך לדרגת מיור, וב-1 במאי 1934 הועלה לדרגת אוברסט לויטננט. ב-1 באוקטובר 1934 מונה למפקד רגימנט הפרשים ה-15, וב-1 באפריל 1936 הועלה לדרגת אוברסט. ב-1 במרץ 1938 מונה פון רוטקירך למפקד חטיבת הרובאים ה-2, אולם, ב-10 בנובמבר 1938 נבלמה התקדמותו, והוא פרש מתפקידו והועבר לעתודת המילואים.

### מלחמת העולם השנייה

עם פרוץ המלחמה מונה פון רוטקירך לראש מטה מפקדת משמר הגבול ה-14, שהפכה ב-19 באוקטובר 1939 לקורפוס ה-36, וב-25 באוקטובר 1939 מונה למפקד הדיוויזיה ה-442. ב-1 במרץ 1940 הועלה פון רוטקירך לדרגת גנרל מיור, וב-10 באוקטובר 1940 מונה למפקד הפיקוד הבכיר ה-365 בטרנוב, ובנובמבר 1941 הועבר ללבוב.

ב-5 בינואר 1942 מונה פון רוטקירך למפקד הדיוויזיה ה-330, שלחמה כחלק מהקורפוס ה-59 במסגרת ארמיית הפאנצר השלישית, וב-1 במרץ 1942 הועלה לדרגת גנרל לויטננט. ב-5 בנובמבר 1942 קיבל פון רוטקירך את עיטור הצלב הגרמני בזהב, וב-1 באוקטובר 1943 מונה למפקד יחידות האבטחה של קבוצת ארמיות מרכז, שהפכו ב-8 באוקטובר 1943 ליחידות האבטחה בבלארוס. ב-1 בינואר 1944 הועלה פון רוטקירך לדרגת גנרל חיל הפרשים, וב-11 בנובמבר 1944 מונה למפקד הקורפוס ה-53 שהוקם הקורפוס מחדש בדנציג. בדצמבר הועבר הקורפוס תחת פיקוד הארמייה השביעית במסגרת קבוצת ארמיות B, ולחם עימה במהלך הקרב על הבליטה. בינואר 1945 הועבר הקורפוס תחת פיקוד ארמיית הפאנצר השישית, ובפברואר 1945 הועבר הקורפוס תחת פיקוד ארמיית הפאנצר החמישית. ב-6 במרץ 1945 נפל פון רוטקירך בשבי בעת הנסיגה ברחבי גרמניה.

### לאחר המלחמה

בשנת 1947 שוחרר פון רוטקירך מהשבי. לאחר שחרורו התגורר פון רוטקירך ברוטרשהוף, וב-29 ביולי 1980 מת, והוא בן 92 שנים.

קישורים חיצוניים
----------------

ויקישיתוף מדיה וקבצים בנושא **אדווין פון רוטקירך אונד טראך** בוויקישיתוף
* אדווין פון רוטקירך אונד טראך באתר lexikon-der-wehrmacht (בגרמנית)

הערות שוליים
------------

1. ↑  ליתר דיוק - הפיקוד המיוחד הגבוה ה-36 (Höheres Kommando z.b.V. XXXVI.)
2. ↑  שפעלו כנגד הפרטיזנים.

|  |  |
| --- | --- |
| בקרת זהויות עריכת הנתון בוויקינתונים | 
* GND: 126858837
* ISNI: 0000 0000 1792 3160
* VIAF: 8391133
* WorldCat: viaf-8391133

 |
James Pond 2
**James Pond 2** ידוע גם כ-**Super James Pond** הוא משחק וידאו מסוגת משחקי הפלטפורמה. המשחק מהווה המשך למשחק James Pond ושניהם פותחו על ידי אותו מפתח. המוזיקה נוצרה על ידי ריצ'רד גוז'ף, בעזרת חברת RoboCop film theme.

James Pond 2 הופצה במקור למחשבים אמיגה, אטארי ST וכן לקונסולת המשחקים סגה מגה דרייב, על ידי שלושה מפיצים שונים. בהמשך הופיע המשחק בגרסאות גם למחשבים אמיגה CD32, סגה גיים גיר, קומודור 64, סגה מאסטר סיסטם ו-SNES. גרסת SNES נקראה בצפון אמריקה Super James Pond 2, ובאזורים אחרים נקראה || Super James Pond. בהמשך יצא המשחק בגרסה לפלייסטיישן, ל-Game Boy Advance, ל-נינטנדו DS וכגרסת הורדה ל-פלייסטיישן 3.

מאפייני המשחק
-------------

המשחק מתחיל מחוץ למפעל הצעצועים של סנטה קלאוס. קיימות דלתות רבות, וכל אחת מהן מובילה לשלב מרובה תתי שלבים, אשר מספרם בכל הדלתות הוא 50. כל תתי השלבים בכל דלת, מאופיינים בערכת נושא הקשורה לנושא מסוים. יצורים עוינים מסתתרים בדלתות אלו, והם באים במגוון צורות. אין נשק במשחק והדרך היחידה לנצחם היא לקפוץ עליהם. במהלך נפילה לאחר זינוק לאוויר ניתן להתקפל בעת הנפילה מטה, והדבר נחשב לשתי קפיצות רגילות. ברוב המקרים לאחר סיום שתי דלתות, קיימת דלת בה שוכנת מפלצת ייחודית הקשורה בערכת הנושא שלה לשתי הדלתות שסוימו. בעת סיום חלק מהדלתות, מופיעות במרחב הכניסה אליהם הטבות שונות.

השריון של גופו של גיי'מס (השחקן) מאפשר לו להאריך את גופו אנכית לאורך בלתי מוגבל, וכך להיתפס בתקרה במידה וקיימת מעליו. דבר זה מאפשר ליפול על אויבים ב"הפתעה" מלמעלה, וכן לגשת לאזורים במשחק שאינם נגישים באופן רגיל.

במהלך המשחק אוסף ג'יימס אובייקטים שונים, המקנים לו נקודות. אובייקטים ייחודיים יספקו לו תכונות מיוחדות כדוגמת כנפיים, וכוכבי הגנה. ניתן במהלך המשחק להשיג מטוס, מכונית ואמבטיה מעופפת.

ביקורות
-------

המגזין ACE נתן לגרסת אמיגה של המשחק דירוג של 934, מתוך 1000 נקודות אפשריות, והגדיר אותו "מלוטש, בעל משחקיות גבוהה (...) ומהנה" וכן "מצוין ומושלם". המגזין Mega הציב את המשחק במקום ה-20 מתוך משחקי סגה מגה דרייב הטובים בכל הזמנים.

קישורים חיצוניים
----------------

* James Pond 2: Codename: RoboCod באתר MobyGames

הערות שוליים
------------

1. ↑
2. ↑
3. ↑  Upchurch, David (December 1991), "RoboCod", ACE (London: EMAP) (51): 62–67
4. ↑  Mega magazine issue 1, page 76, Future Publishing, Oct 1992
**ארגון אלמנות ויתומי צה"ל** ע"ר, הוא ארגון וולונטרי יציג על פי חוק. הארגון הוקם בשנת 1991, והוא הארגון הבלעדי המייצג את האלמנות והיתומים אשר בני זוגן או אביהם נהרג בעת שירותו הצבאי או הביטחוני מאז מלחמת העצמאות ועד היום. מטרתו של הארגון לקדם, לשקם ולהעניק בית חם ואוזן קשבת לאלמנות וליתומי חללי צה"ל וכוחות הביטחון.

היסטוריה
--------

הארגון הוקם בשנת 1991, לאחר שמייסדיו, פרשו מארגון "יד לבנים", על מנת לדאוג לייצוג הולם לצרכים הייחודיים של אלמנות ויתומי צה"ל וכוחות הביטחון. בשנת 2009, הביאו מאמצי הארגון לשינוי החקיקה על פיה אלמנת צה"ל שנישאה מחדש איננה עוד מוכרת כאלמנת צה"ל על ידי מוסדות המדינה, תיקון שהביא להכרתן מחדש של אלמנות צה"ל רבות.

פעילות הארגון
-------------

על מנת לסייע לאלמנות וליתומי צה"ל מקיים הארגון מספר מפעלים:

* חלוקת מלגות ליתומים לרכישת השכלה אקדמית ומקצועית.
* ארגון מחנות קיץ ליתומים בארצות הברית.
* מערך מחנות 'עוצמה' ליתומי צה"ל בגילאי 6–18.
* חגיגת בר מצווה ובת מצווה הכוללת אירוח בבית הנשיא, ביקור בכותל ועוד.
* שי ליתומים הבאים בברית נישואים.
* טקס הצדעה למתגייסים.
* סיוע בבעיות רפואיות מורכבות.
* סיוע במצוקה כלכלית.
* תמיכה נפשית.
* סבסוד נופש בבתי מלון
* טיולים חד-יומיים.
* פעולות הנצחה לחללים.

מבנה הארגון
-----------

לארגון יש אספה כללית המונה 50 חברות וחברים הנבחרים אחת ל-4 שנים. האספה הכללית בוחרת את חברי הוועד המנהל המונה 7 חברות אשר בראשו עומדת יו"ר הארגון.

המוסד המנהל את ענייני הארגון הוא הוועד המנהל, והוא עוסק בין היתר בבחינת בעיותיהם של האלמנות והיתומים, מגיש למשרד הביטחון הצעות לשיפורים בתקנות הקיימות ופועל בממשלה ובכנסת ליזום חקיקה בנושאים שונים הקשורים לקידום מצבם של האלמנות והיתומים.

לארגון סניפים בכל רחבי ישראל הממוקמים בסניפי "יד לבנים". לכל סניף יש ועד מנהל ובו נציג של ארגון אלמנות ויתומי צה"ל, שתפקידו לדאוג לרווחת הפרט של חברי הארגון המתגוררים באותה רשות מקומית.

בחודש יוני 2023, ראש המוסד לשעבר יוסי כהן מונה לנשיא חוג הידידים של ארגון אלמנות ויתומי צה"ל.

ראו גם
------

* הנצחת חללי מערכות ישראל

קישורים חיצוניים
----------------

ויקישיתוף מדיה וקבצים בנושא **ארגון אלמנות ויתומי צה"ל** בוויקישיתוף
* 

* אתר האינטרנט הרשמי של ארגון אלמנות ויתומי צה"ל (בעברית ובאנגלית)
* ארגון אלמנות ויתומי צה"ל, ברשת החברתית פייסבוק

* ארגון אלמנות ויתומי צה"ל, ברשת החברתית אקס (טוויטר)

* ארגון אלמנות ויתומי צה"ל, ברשת החברתית אינסטגרם

* ארגון אלמנות ויתומי צה"ל, סרטונים בערוץ היוטיוב
* ארגון אלמנות ויתומי צה"ל, באתר "גיידסטאר ישראל"
* לירן דנש, "על אלמנות צה"ל לחזק זו את זו", באתר nrg

הערות שוליים
------------

1. ↑  התפקיד החדש של יוסי כהן: ראש המוסד לשעבר יעמוד בראש חוג הידידים של ארגון אלמנות ויתומי צה"ל, באתר ‏מאקו‏, 21 ביוני 2023
**רחל ירושלמי רוזן** (נולדה ב-1962) היא פרופסור מן המניין במחלקה להנדסה כימית באוניברסיטת בן-גוריון בנגב.

ביוגרפיה
--------

ירושלמי רוזן גדלה ברחובות. למדה לתואר ראשון באוניברסיטה העברית בירושלים במחלקה לכימיה ובשנת 1985 הוענק לה התואר הראשון. היא השלימה לימודי תואר שני (1987) ודוקטורט (1994) במכון ויצמן למדע בתחום פיזיקת פולימרים. את מחקר הבתר-דוקטורט ביצעה גם כן במכון ויצמן משנת 1994-1995 בתחום של שכבות דקות (אנ') והרטבת פני שטח (אנ'), ובשנת 1996 באוניברסיטת מינסוטה בתחום הדבקת פולימרים. היא הצטרפה למחלקה להנדסה כימית בשנת 1997 כמרצה, בשנת 1998 קודמה לדרגת פרופסור חבר ובשנת 2010 הוענקה לה דרגת פרופסור מן המניין.

בין השנים 2004–2005 הייתה פרופסור אורח באוניברסיטה הלאומית של אוסטרליה בקנברה במחלקה למתמטיקה שימושית (אנ'), ובין השנים 2012–2013 באוניברסיטה הטכנית של איינדהובן, הולנד. היא יושבת ראש הקתדרה על שם סטנלי ד. וניקי וקסברג לחומרים מתקדמים (אנ') באוניברסיטת בן-גוריון בנגב.

תחומי מחקרה
-----------

ירושלמי רוזן עומדת בראש קבוצת מחקר שמבצעת מחקרים ניסויים של התנהגות הפאזות והתכונות של נוזלים ומוצקים עם דגש מיוחד על נאנו-מבנים ומולקולות בעלות כושר התארגנות עצמית. הן מתעניינות בביטויים של התנהגות סינרגטית והיעדר חיבוריות, ועוסקות בשאלות יסוד תוך התחשבות באתגרי הדרישות הטכנולוגיות וסוקרות כיוונים טכנולוגיים הולמים. מחקריה מקודמים תוך שיתוף פעולה בין-תחומי עם קבוצות ניסיוניות ותאורטיות נוספות. עומדים לרשותה במחקריה טכניקות מגוונות, כולל מיקרוסקופיה אופטית (אינטרפרנציה/סנן אינטרפרנציה והתאבכות), מיקרוסקופיה אלקטרונית (TEM, cryo-TEM, SEM, IKC), אליפסומטריה (אנ')
SAXS ואנליזה תרמית (אנ') (DSC, TGA).

קישורים חיצוניים
----------------

ויקישיתוף מדיה וקבצים בנושא **רחל ירושלמי רוזן** בוויקישיתוף

* רחל ירושלמי רוזן, באתר ResearchGate
* רחל ירושלמי רוזן, באתר גוגל סקולר
* רחל ירושלמי רוזן, באתר של אוניברסיטת בן-גוריון בנגב

ביאורים
-------

1. ↑  "חומרים מתקדמים הם חומרים המשולבים ביישומים המתקדמים של טכנולוגיות ההיי-טק. מחומרים אלו מיצרים רכיבים ומערכות הפועלים בסביבה טכנולוגית מתקדמת: מחשבים, ציוד אלקטרוני, מערכות סיבים אופטיים, מערכות ורכיבים בתחום התעופה והחלל ועוד. התחום כולל פיתוח חומרים ותהליכים חדשים, שיפור תכונותיהם של חומרים ותהליכים קיימים, הרצה פיתוח ושיפור תהליכים מורכבים בתעשיית ההיי טק" (מתוך "וואלה לימודים"). להרחבה נוספת ראו באתר כימיקלים לישראל - ICL.

הערות שוליים
------------

1. ↑  אוניברסיטת בן-גוריון בנגב, המחלקה להנדסה כימית, Rachel Yerushalmi – Rozen, The Stanley D. and Nikki Waxberg Chair in Advanced Materials.
2. ↑  Rachel Yerushalmi – Rozen: Research Projects, Ben-Gurion University

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414484405171
* ORCID: 0000-0002-2240-0465
* VIAF: 31154921242163591618
* WorldCat (עם VIAF): 31154921242163591618

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רחל ירושלמי רוזן"**.
**ולסטימיל פיצק** (בצ'כית: **Vlastimil Picek**; נולד ב-25 באוקטובר 1956) הוא גנרל ופוליטיקאי צ'כי. כיהן כראש המטה הכללי הצ'כי בין השנים 2007–2012, כסגן שר ההגנה הצ'כי בין 2012-2013, כשר ההגנה בין 2013–2014, וכראש עיריית ברנדיס נאד לאבם-סטארה בולסלב.

ביוגרפיה
--------

פיצק נולד בטורנוב ב-25 באוקטובר 1956. ב-1975 הוא התגייס לחיל האוויר הצ'כוסלובקי, ובין 1976–1981 למד באקדמיה הצבאית בברנו. במקביל שרת כטכנאי רדיו. ב-1977 הוא הצטרף למפלגה הקומוניסטית של צ'כוסלובקיה והיה חבר בה עד 1990. הוא מילא תפקידים טכניים בכירים בחיל האוויר, ולאחר פירוק צ'כוסלובקיה ב-1993, הוא הצטרף לחיל האוויר הצ'כי.

במאי 2003 מונה פיצק ליועצו הצבאי של נשיא צ'כיה ואצלב קלאוס. ב-1 במרץ 2007 הוא מונה לראש המטה הכללי של צבא צ'כיה. הוא הרמטכ"ל הראשון והיחיד עד כה שלא בא משורות הצבא אלא משורות חיל האוויר. ב-30 ביוני 2012 הוא סיים את הקדנציה שלו ופרש מהצבא. ב-18 בספטמבר של אותה שנה הוא מונה לסגן שר ההגנה אלכסנדר וודרה. ב-13 בדצמבר של אותה שנה, שרת ההגנה החדשה קרולינה פיק, פיטרה את פיצק מתפקידו. פיק נימקה את הפיטורין בטענה שבראש משרד ההגנה צריכים לעמוד אזרחים, ולא אנשי צבא לשעבר. כמו כן, היא טענה שפיצק אינו שולט מספיק בשפות זרות. בפועל, פיטוריו של פיצק היו רק חלק מסדרת פיטורים שערכה פיק במשרד ההגנה. ראש הממשלה פטר נצ'אס טען שהתנהלותה של פיק אינה תקנית, וביקש מהנשיא ואצלב קלאוס לפטר אותה מתפקידה. ב-20 בדצמבר הורה הנשיא על פיטוריה של פיק, ומינה את נצ'אס לשר ההגנה הזמני. יום למחרת, החזיר נצ'אס את פיצק לתפקיד סגן שר ההגנה.

ב-19 במרץ 2013, הנשיא החדש מילוש זמאן מינה את פיצק לשר ההגנה החדש. הוא כיהן בתפקיד עד 29 בינואר 2014. באותה שנה, הוא הצטרף למפלגת "תמיכה לאזרח", שהתמודדה בבחירות המוניציפליות באותה שנה. הוא נבחר מטעם המפלגה לראשות עיריית ברנדיס נאד לאבם-סטארה בולסלב. ב-13 בנובמבר הוא נכנס לתפקיד ראש העיר, וכיהן בו עד 20 באוקטובר 2022.

קישורים חיצוניים
----------------

ויקישיתוף מדיה וקבצים בנושא **ולסטימיל פיצק** בוויקישיתוף

* ולסטימיל פיצק באתר ממשלת צ'כיה
* ולסטימיל פיצק באתר נאט"ו

הערות שוליים
------------

1. ↑  Peake: Generála Picka si vážím. Ve vedení ministerstva mají ale stát civilisté – Projev na 49. schůzi Poslanecké sněmovny dne 14. 12. 2012,
2. ↑  Karolína Peake odpovídala na dotazy čtenářů

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7919 1575
* NKC: xx0116735
* VIAF: 121320032
* WorldCat (עם VIAF): 121320032

 |
**UTF-16** הוא קידוד של כל תו יוניקוד באמצעות קבוצה אחת או שתיים של 16 סיביות, כלומר 2 או 4 בתים לכל תו, בהתאם לתו. את רוב התווים מקודדים ב־16 סיביות, ורק תווים נדירים והיסטוריים מקודדים ב־32 סיביות.

רקע
---

ב־1990, כאשר הוחל בתקינת תקן יוניקוד לקידוד תווים אחיד, עלה במחשבה כי אין צורך אלא בהרחבת הקידוד לכל תו מבית אחד (8 סיביות) ל־2 בתים (16 סיביות). קידוד כזה נותן מקום ל־65,536 תווים, והמייסדים של יוניקוד סברו כי מספר זה יספיק. תוכנן כי אותיות עם אקצנטים והברות קוריאניות יקודדו באמצעות יסודות מתחברים (combining characters), דבר שיחסוך במקומות, וכי תווים היסטוריים (כגון גותית ואוגריתית) יקודדו בתוך אזור השימוש הפרטי (private use area) של יוניקוד, במקומות U+A000 עד U+FAFF (מספרים הקסדצימליים). כך היה המצב בגרסה 1 של תקן יוניקוד.

ברם, כעבור כמה שנים השתנו הדברים תכלית שינוי. לצורך תאימות לאחור הוחלט על הקצאת מקומות לתווים מחוברים, כלומר במקום לקודד את האות ē כשני תווים, האות e ולאחריה קו עליון מתחבר, לקודד את כל הסימן הזה כתו אחד. כך עלה הצורך להקצות אלפי קודים לקידוד ההברות הקוריאניות (אשר הועברו למקומות U+AC00 עד U+D7FF, ואזור השימוש הפרטי הועבר ל־U+D800 עד U+FAFF), והתחזיות לשימוש העתידי של קידוד 16 סיביות התבדו. מתכנני יוניקוד הבינו כי 65,536 תווים אינם מספיקים לכל הצרכים, וכך נולד UTF-16, שהוא הרחבה של גרסה 1 של יוניקוד.

תיאור הקידוד
------------

UTF-16 פועל כך: ב־2,048 = 1,024 + 1,024 תווים מתוך ה־65,536 הראשונים משתמשים למיעון 1024×1024, כלומר 1,048,576, תווים נוספים. הקודים האלה הם U+D800 עד U+DBFF לחצי הראשון ו־U+DC00 עד U+DFFF לחצי השני. צירוף של קוד מהחצי הראשון ולאחריו קוד מהחצי השני משמש למיעון תו יוניקוד מעבר ל־U+FFFF, כלומר מ־U+10000 עד U+10FFFF. למשל, הצירוף D84C DFB4 ממען את התו U+233B4 (שהוא סימן סיני נדיר). מנגנון זה נקרא מנגנון **ממלאי המקום** או באנגלית surrogates.

תחת קידוד זה, יוניקוד מגרסה 2 ואילך יכול להכיל 1,112,064 תווים, די והותר לכל שימוש עתידי.

שימושים במערכות קיימות
----------------------

בקידוד UTF-16 משתמשים מערכות Windows (החדשות יותר – NT ו־2000 ו־XP) ומצע Java. אלה השתמשו במקור ביוניקוד המקורי של 16 סיביות ועברו ל־UTF-16 לאחר מכן. ב־Windows ניתן לאחסן קובצי טקסט בקידוד UTF-16 או UTF-8, אך בזיכרון יימצא הטקסט תמיד כ־UTF-16. ב־Windows הבתים יופיעו בסדר little-endian, בשל השימוש של מעבדי אינטל בסדר זה, ואילו ב־Java הם יהיו בסדר big-endian.

השפעה על קידודי יוניקוד האחרים
------------------------------

קידוד UTF-8 יכול למען בעיקרון עד 2,147,483,647 תווים, עד U+7FFFFFFF. תקן ISO 10646, שהיה תחילה נפרד מיוניקוד אך אוחד איתו אחר־כך, מכיל צורת קידוד של 32 סיביות לכל תו היכולה למען מספר זהה לזה של UTF-8. ואולם, כאשר UTF-16 פורסם, הוחלט כי תקני יוניקוד ו־ISO 10646 יגבילו את תחום התווים עד לתחום האפשרי של UTF-16, כלומר עד U+10FFFF. כתוצאה מכך, צורות הקידוד האחרות של יוניקוד, UTF-8 (אחד עד ארבעה בתים לכל תו) ו־UTF-32 (ארבעה בתים לכל תו), מוגבלות בגרסאות הנוכחיות של יוניקוד למיעון של קצת יותר ממיליון תווים, על אף שהן יכולות באופן עקרוני למען למעלה משני מיליארד תווים.

קישורים חיצוניים
----------------

ויקישיתוף מדיה וקבצים בנושא **UTF-16** בוויקישיתוף
צילום של משחק ה-ARPG החינמי "Tales of Trolls & Treasures"
**משחק פעולה-תפקידים** (מכונה גם **ARPG**) הוא ז'אנר של משחקי וידאו המשלב אלמנטים מז'אנר משחק התפקידים עם אלמנטים מז'אנר משחק הפעולה.

המשחקים בז'אנר זה בדרך כלל כוללים קרבות בקצב מהיר יחסית בסגנון של משחקי Hack and slash, את האפשרות לפתח את הדמויות בהן הם משחקים, וכמו גם את האפשרות לחקור עולמות וירטואליים נרחבים.

משחקים בולטים בז'אנר כוללים בין היתר את סדרת המשחקים Kingdom Hearts ואת סדרת המשחקים Diablo.

משחקיות
-------

במשחקי בז'אנר השחקנים שולטים בדמות או בקבוצת דמויות וצריכים להוביל אותם בהרפתקאות שונות ולהתגבר על אתגרים שונים. בניגוד למשחקי התפקידים המסורתיים בהם הלחימה לרוב היא מבוססת תורות, במשחקי תפקידים-פעולה הקרבות מתרחשים בזמן אמת והשחקנים חייבים להגיב במהירות כאשר האויבים מתקיפים אותם.

כאשר שחקנים מביסים אויבים ומשלימים משימות במשחקים הללו הם צוברים נקודות המאפשרות לגרום לדמויות שלהם להתחזק. בנוסף ניתן גם למצוא כלי נשק, שריון ופריטים אחרים ברחבי המשחק אשר מסייעים לשפר את היכולות של הדמות.

המשחקים בז'אנר מתרחשים לעיתים רבות בעולמות גדולים ומגוונים בהם ניתן לשוטט בחופשיות, לגלות אוצרות נסתרים, להיתקל בדמויות שאינם שחקנים ולקחת על עצמם משימות שונות כמו הבסת אויבים רבי עוצמה, פתרון חידות או השגת פריטים יקרי ערך.

אלמנט מרכזי נוסף הוא איסוף שלל לאורך המשחק אשר כולל כלי נשק, שריון ופריטים אחרים שניתן למצוא כאשר מנצחים את האויבים, פותחים תיבות אקראיות ו/או משלימים משימות.

ברוב המשחקים בז'אנר מוצגים השחקן נע בו בעולם תלת-ממדי, כאשר השחקן רואה את הדמות בה הוא שולט ממבט על.

ראו גם
------

* ערכים על משחקי תפקידים-פעולה

קישורים חיצוניים
----------------

ויקישיתוף מדיה וקבצים בנושא **משחק פעולה-תפקידים** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

| סוגות משחקי וידאו |
| --- |
| משחקי פעולה | משחק מכות (Hack and slash) • משחק לחימה • משחק פלטפורמה • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |
| משחקי הרפתקה | משחק הרפתקאות גרפי • סיפורת אינטראקטיבית • סרט אינטראקטיבי • רומן חזותי |
| משחקי תפקידים | ARPG • Dungeon crawler • משחק תפקידים המוני ברשת • משחק תפקידים טקטי |
| משחקי אסטרטגיה | משחק אסטרטגיה בזמן אמת • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות(אנ') • משחקי מלחמה ממוחשבים(אנ') |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד דיגיטליות) • משחק אלוהות • סימולציות רפואיות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |
| סוגות אחרות | משחק חשיבה • משחק חינוכי • משחק התעמלות • משחק וידאו מוזיקלי • משחק חברה ממוחשב • משחק שולחן ממוחשב |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית |
**אינשאללה** (בערבית: **إن شاء الله**) הוא ביטוי בערבית ובפרסית, שמשמעותו "אם ירצה אלוהים". הביטוי הוזכר בקוראן שדרש שימוש בביטוי כשמדברים על אירוע עתידי. הביטוי מדובר בדרך כלל על ידי מוסלמים, ערבים נוצרים, ודוברי ערבית אחרים כתוספת לאירועים שיתרחשו בעתיד. הביטוי מביע את האמונה שדבר לא יכול להתרחש ללא רצון האל.

שפות אחרות
----------

### אדיגה

באדיגה, המונחים тхьэм ыIомэ (בכתב לטיני: thəm yı'omə) ו-иншаллахь (בכתב לטיני: Inshallah) משמשים באופן נרחב את הצ'רקסים, עם משמעות זהה לאינשאללה הערבי.

### גליסית, ספרדית ופורטוגזית

המילה oxalá בגליסית (המילה ogallá נמצאת בשימוש לעיתים רחוקות) ופורטוגזית. בספרדית נמצאת בשימוש מילה דומה (המילה ogallá). מקור המילים האלו הוא מהאינשאללה הערבי, מהזמן שבו המוסלמים שלטו בחצי האי האיברי. משמעות הביטויים הם "אנחנו מקווים", "אני מקווה", "אני מקווה", ו"אנחנו מקווים".

### יוונית קפריסאית

בניב היווני המדובר בקפריסין, משמעות המילה ίσσαλα (בכתב לטיני ishalla) היא "בתקווה".[דרוש מקור]

### אינדונזית ומלאית

המונח משמש בשפות אינדונזית ומלאית עם משמעויות ואיות דומים מאוד, כלומר insyaallah (אינדונזית) insya'Allah (מלאית), ובעלת משמעות זהה, כלומר "אם ירצה אלוהים". זהו ביטוי נפוץ מאוד בשתי השפות.

### טורקית

בטורקית, המילים inşallah או inşaallah משמשות במשמעותן המילולית, כלומר "אם אלוהים ירצה וייתן", אך לביטוי יש משמעות אירונית כשהדובר לא נותן הרבה אמון בדבר-מה.[דרוש מקור]

### אורדו

באורדו משתמשים במילה במשמעות "אם ירצה אלוהים", אך כמעט אף פעם לא נעשה בה שימוש בהקשר אירוני כמו בטורקית.[דרוש מקור]

ראו גם
------

| עיינו גם בפורטל: |
| --- |
|  | **פורטל אסלאם** |

* בסיעתא דשמיא
* שהאדה
* אלחמדוללה
* תהליל
* תכביר
* תסביח

קישורים חיצוניים
----------------

ויקישיתוף מדיה וקבצים בנושא **אינשאללה** בוויקישיתוף

הערות שוליים
------------

1. ↑  Clift, Rebecca; Helani, Fadi (ביוני 2010). "*Insha'allah*: Religious invocations in Arabic topic transition". *Language in Society*. **39** (3): 357–382. doi:10.1017/S0047404510000199. S2CID 146788629. `{{cite journal}}`:  (עזרה)
2. ↑  Shihipar, Abdullah (2022-01-25). "Are Better Things Coming? Inshallah". *The New York Times* (באנגלית אמריקאית). נבדק ב-2022-12-03.
3. ↑  Leyal Khalife, 11 Spanish words that are originally Arabic, StepFeed, ‏2017-02-04 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: insallah

 |
**המכון לתכנון עירוני של פריז** (צרפתית: Institut d'urbanisme de Paris) הוא מכון מחקר אקדמי ומרכז ללימוד והכשרה לתואר שני בתחום תכנון עירוני הממוקם בקמפוס אוניברסיטת פריז ה-12 ואל דה מארן. המכון הוקם בשנת 1919 בעקבות בעיות הדיור שהתעוררו בפריז בתחילת המאה ה-20 ובעקבות הרצון להרחיב את גבולות העיר בעקבות אולימפיאדת פריז (1900) ותערוכות בינלאומיות שנערכו בפריז בסוף המאה ה-19 שהפכו את העיר לבעלת עניין בינלאומי. בעקבות הקמתו של המכון החלו לימודי התכנון העירוני בצרפת. בשנת 1924 הפך להיות חלק בקמפוס אקדמי ובשנת 1972 קיבל מעמד אקדמי עצמאי. התואר השני לתכנון עירוני מאפשר לסטודנטים לאחד את הידע הבסיסי שלהם בתכנון עירוני במהלך השנה הראשונה ולהעמיק את העיסוק המקצועי שלהם בכלל או בנושא מסוים אחד במהלך השנה השנייה (קורס התמחות אחד מבין שמונה קורסים קיימים).

המכון כיום הוא חבר באיגוד **AESOP** (האיגוד האירופאי של בתי הספר לתכנון עירוני) וחבר במכון הצרפתי לאורבניזם שהוקם לאחר מכן. במכון ישנם 350 סטודנטים ועוד 30 מורים ואנשי מחקר העוסקים בתכנון עירוני. המכון מפעיל מעבדות מחקר (Lab'Urba) וגם חבר באוניברסיטת מזרח פריז.

קישורים חיצוניים
----------------

ויקישיתוף מדיה וקבצים בנושא **המכון לתכנון עירוני של פריז** בוויקישיתוף
* 

* אתר האינטרנט הרשמי של המכון לתכנון עירוני של פריז (בצרפתית)

הערות שוליים
------------

1. ↑  Le Master Urbanisme et Aménagement, ECOLE d'URBANISME DE PARIS

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2195 4303
* LCCN: n83131354
* VIAF: 159293160
* WorldCat: lccn-n83131354

 |
**דיאנה וקליסטו** (באיטלקית: **Diana e Callisto**) הוא ציור שמן של הצייר טיציאן, שצויר בין השנים 1556–1559. היצירה מוצגת לחלופין בגלריה הלאומית בלונדון ובגלריה הלאומית של סקוטלנד באדינבורו.

הסיפור המיתולוגי
----------------

סיפורם של דיאנה וקליסטו מתואר בספר השני של השיר האפי מטמורפוזות מאת המשורר הרומי אובידיוס. קליסטו היא אחת הנימפות של האלה דיאנה. יופיטר מלך האלים חושק בה, מתחפש לדיאנה כדי שיוכל להתקרב אליה ואז אונס אותה. היא הרה ומסתירה את ההריון מחברותיה, אך כאשר הן רוחצות במעיין והיא מסרבת להסיר בגדיה, הן מגלות זאת, קורעות את בגדיה מעליה והיא מגורשת.

יונו מלכת האלים מגלה את מעשהו של יופיטר וכנקמה על כך הופכת את קליסטו לדובה. בנה של קליסטו, ארקס הצייד, מנסה להורגה. יופיטר חומל עליהם וברגע האחרון מרומם אותם לרקיע והופך את קליסטו למערכת הכוכבים הדובה הגדולה ואת ארקס למערכת הכוכבים הדובה הקטנה.

היסטוריה
--------

הציור הוא אחד מסדרה בת שישה ציורים שהוזמנו על ידי פליפה השני, מלך ספרד ואשר טיציאן כינה poesie (פיוטים). הציור סופק בין השנים 1556–1559.

הציור נותר באוסף המלכות הספרדי עד 1704, אז פליפה החמישי, מלך ספרד העביר אותו לשגריר צרפת. הוא נרכש עד מהרה על ידי פיליפ השני, דוכס אורליאן, אחיינו של לואי הארבעה עשר, מלך צרפת, עבור "אוסף אורליאן" בפריז. בשנת 1791, לאחר המהפכה הצרפתית, נמכר אוסף אורליאן לסוחר בבריסל על ידי לואי פיליפ השני, דוכס אורליאן.

חלקו הגדול של אוסף אורליאן, כולל ציור זה ודיאנה ואקטיון, נקנה בשנת 1798 על ידי תעשיין בריטי. מאוחר יותר נרכשו שני הציורים על ידי משפחת אצולה בריטית והוצגו באחוזת המשפחה בלונדון. הם נרכשו במשותף על ידי הגלריה הלאומית בלונדון והגלריה הלאומית של סקוטלנד בשנת 2008, ומיועדים להצגה ברוטציה בת חמש שנים בין שני המוזיאונים.

תיאור היצירה
------------

דיאנה ואקטיון
הציור מתאר את הרגע בסיפור בו שאר הנימפות קורעות את בגדיה של קליסטו מעליה. זהו ציור משלים לדיאנה ואקטיון, גם פה מתוארת ענישה של בן אדם חף מפשע בידי האלים. מדובר למעשה על קורבן אונס אשר מנודה בידי חברותיה.

שני הציורים תוכננו מלכתחילה היות מוצגים כזוג. הם דומים זה לזה בין היתר גם במספר הדמויות (8–10 לעומת 2 בשאר הציורים בסדרה poesie) ובגודלם המעט קטן יותר מגודלם של ארבעת הציורים האחרים בסדרה. בשניהם יש פסלים ותבליטים דומים ונוף משלים. לדוגמה, זרם המעיין בציור זה נראה כהמשכו של זרם המעיין בציור "דיאנה ואקטיון". כאן האור מגיע מימין בעוד שב"דיאנה ואקטיון" הוא מגיע משמאל, עובדה המעידה על כך ששני הציורים נועדו להיות מוצגים זה מול זה, משני צידיו של חלון.

ראו גם
------

* דיאנה ואקטיון

קישורים חיצוניים
----------------

ויקישיתוף מדיה וקבצים בנושא **דיאנה וקליסטו** בוויקישיתוף

הערות שוליים
------------

1. ↑  
"Diana and Callisto, Titian". הגלריה הלאומית בלונדון. (באנגלית)
2. ↑  
"Titian's 'poesie': The commission". The National Gallary. (באנגלית)
3. ↑  
 'Diana and Actaeon' and 'Diana and Callisto', סרטון בערוץ "National", באתר יוטיוב (אורך: 20:59) (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* Bildindex: 20110193
* RKDimages ID: 236930

 |
**טְרִיגוֹן נָקֹד** (שם מדעי: ***Himantura uarnak***) הוא מין של טריגון ענקי החי במימי האזור האינדו-פסיפי ממזרח אפריקה עד חופי אוסטרליה, גינאה החדשה וטאיוואן. הוא גם היגר למי הים התיכון ונמצא גם בחופי ישראל. טריגון זה שייך לסוג *Himantura*, בו גם טריגון הנהרות הענק מנהרות אינדונזיה.

אורכו של הטריגון הנקוד מעל 6 מטרים, מוטת סנפיריו 2 מ' ומשקלו 120 קילוגרם בממוצע. זהו דג שטוח גדול בעל סנפירים גדולים דמויי-כנפיים העוזרים לו לרחף במים. פלג הגוף העליון אפור ומכוסה נקודות, מהם קיבל את שמו. הזנב דק וארוך ובקצהו עצם דוקרנית. לדג עיניים בולטות לבנות מפלג גופו העליון והפה מצוי בצידו התחתון והוא מכיל שיניים רבות.

הטריגון ניזון על קרקעית הים מיצורי ים קטנים שונים כמו סרטנים, טרפידים, צדפות, חלזונות, מיני תולעים ודגי גרם קטנים. שאר הזמן הוא מעדיף לנוח קבור בחול הימי. הוא מצוי בשוניות אלמוגים, לגונות, חופים חוליים וסלעיים, עשבי ים ולעיתים יימצא גם בין מנגרובים או אף במים מתוקים לפרקים קצרים. נקבת הטריגון נמצאת בהריון במשך שנה שלמה ואז משריצה 1–5 טריגונים קטנים.

טריגון זה נפגע בידי האדם עקב ציד ועקב פגיעה בבית גידולו והוא נמצא בסכנת הכחדה.

קישורים חיצוניים
----------------

ויקישיתוף מדיה וקבצים בנושא **טריגון נקוד** בוויקישיתוף
* טריגון נקוד, באתר ITIS (באנגלית)
* טריגון נקוד, באתר NCBI (באנגלית)
* טריגון נקוד, בבסיס הנתונים ARKive (באנגלית)
* טריגון נקוד, באתר FishBase (באנגלית)
* טריגון נקוד, באתר GBIF (באנגלית)

הערות שוליים
------------

1. ↑  טריגון נקוד באתר הרשימה האדומה של IUCN
**יהודה בוטבול** (נולד ב-25 ביוני 1981, כ"ג בסיוון ה'תשמ"א) הוא ראש עיריית אלעד.

ביוגרפיה
--------

נולד וגדל בבני ברק לאריה ופנינה בוטבול. אמו פנינה, היא בתו של הרב אליהו אביטבול ודור שביעי למשורר רבי שלמה אביטבול. למד בתלמוד תורה "שתילי זיתים", בישיבה קטנה בית דוד הליטאית וישיבה גדולה מאור יצחק במושב חמד. בעל תואר שני בייעוץ ארגוני מהקריה האקדמית אונו.

בבחירות למועצת אלעד באוקטובר 2018 קיבלה מפלגת ש"ס בראשות צוריאל קריספל חמישה מנדטים, ובוטבול לא נכנס למועצה. ביוני 2019, עם התפטרותו של קריספל מתפקידיו בעירייה, מונה בוטבול במקומו לסגן וממלא מקום ראש עיריית אלעד, וליו"ר סיעת ש"ס בעיר.

### הבחירות המקומיות 2024

לפני הבחירות לרשויות המקומיות בישראל בשנת 2018 נחתם הסכם בין מפלגת דגל התורה למפלגת ש"ס, לפיו בבחירות אלו ש"ס תתמוך במועמד דגל התורה לראשות עיריית אלעד יצחק פינדרוס ובבחירות הבאות תתמוך דגל התורה במועמד ש"ס. בסופו של דבר מועמדותו של פינדרוס נפסלה על ידי בית המשפט המחוזי מרכז בנימוק שמרכז חייו היה ונותר בירושלים ולא באלעד. בשל כך נותרה ש"ס ללא מועמד לראשות העיר והיא תמכה במועמד העצמאי ברק צברי, ואילו דגל התורה תמכה במועמדותו של ראש העיר המכהן ישראל פרוש, שניצח בבחירות. לקראת הבחירות פסק הרב דוב לנדו כי בשל פסילתו של פינדרוס ההסכם אינו תקף וכי דגל התורה יתמכו בפרוש גם בבחירות הבאות. מנגד, התבטא זקן מועצת גדולי התורה הרב מאיר צבי ברגמן כי דרך התורה היא לקיים הסכמים, וכי אסור לתלות את הפרת ההסכם בנושאים דתיים, ועל דגל התורה לתמוך בבוטבול.

בבוטבול תמכו חסידות ויז'ניץ, מפלגת בני תורה, ומפלגת הציונות הדתית. בבחירות, שהתקיימו ב-27 בפברואר 2024, ניצח בוטבול את פרוש ברוב של 55.4% מהקולות ובפער של כ-2,326 קולות. הוא נכנס לתפקידו כראש עיריית אלעד ב-19 במרץ.

קישורים חיצוניים
----------------

ויקישיתוף מדיה וקבצים בנושא **יהודה בוטבול** בוויקישיתוף
* חנני ברייטקופף, ‏הקרב על אלעד | האם יהודה בוטבול יביס את ישראל פרוש? • 'כיכר' עם כל נתוני המטות, באתר כיכר השבת, 4 בפברואר 2024
* ישי כהן, ‏"יהודה בוטבול, ב'דגל' חושבים שאתה לא טוב ליידישקייט של אלעד; למה?" • ריאיון סוער, באתר כיכר השבת, 5 בפברואר 2024

הערות שוליים
------------

1. ↑  אבי רבינא, ‏נפסלה מועמדות פינדרוס באלעד; 'דגל' וש"ס: נעתור לבג"ץ, באתר כיכר השבת, 17 באוקטובר 2018
2. ↑  ישי כהן, ‏דרעי תוקף את 'דגל': "חילול ה' הכי גדול שהיה אי פעם במגזר", ומאיים: "יהיה לזה מחיר כבד", באתר כיכר השבת, 10 בספטמבר 2023
3. ↑  "לכבד הסכמים": קרע בהנהגת 'דגל התורה', באתר ערוץ 7, 13 בספטמבר 2023
4. ↑  חנני ברייטקופף ואיצלה כץ, ‏האדמו"ר מויז'ניץ הכריע: יש לתמוך בבוטבול באלעד; "כפוף לגדולי ישראל", באתר כיכר השבת, 12 בפברואר 2024
5. ↑  חנני ברייטקופף, ‏הישג דרמטי לש"ס באלעד | אחרי ויז'ניץ', גם 'הפלג' יתמוך במועמד יהודה בוטבול, באתר כיכר השבת, 15 בפברואר 2024
6. ↑  חזקי שטרן, ‏הציונות הדתית באלעד תכריע את הבחירות? תומכת ביהודה בוטבול ולא בישראל פרוש, באתר כיכר השבת, 22 בספטמבר 2023
7. ↑  איצלה כץ, ‏אחרי המדגמים - תוצאות האמת קובעות: ניצחון של ש"ס באלעד, של דגל בבית שמש, באתר כיכר השבת, 28 בפברואר 2024

| ראשי המועצה המקומית ועיריית אלעד ‏  |
| --- |
| 

|  |
| --- |
| צוריאל קריספל • צביקה כהן • יצחק עידן • ישראל פרוש • יהודה בוטבול |

 |
**פסיטקותריום** (שם מדעי: *Psittacotherium*; מיוונית עתיקה: "בהמת תוכי") הוא סוג של יונק נכחד מהסדרה כימולסטיים, אשר היה קרוב לסטילינודון. הוא התקיים באמריקה הצפונית של הפלאוקן שלפני 63.3 עד 56.8 מיליון שנה מזמננו. המאובנים של סוג זה התגלו במדינות ארצות הברית: וויומינג, קולורדו, מונטנה, ניו מקסיקו וטקסס ותוארו ב-1882 בידי החוקר אדוארד דרינקר קופ ונכלל בו מין יחיד: *Psittacotherium multifragum*.

תיאור
-----

יונק זה היה קרוב לסטילינודון וגדול יחסית לקרוביו, במשקל של 50 ק"ג ואורך 1.1 מטר, דומה מעט לגודל של כלב גדול. היו לו לסתות גדולות שונות יותר מכל יונק מודרני בכך שמבניהם היה מסיבי מאוד והפנים היו קצרות עם לשון ארוכה, אך השיניים הקדמיות צמחו מבעד ללסת בדומה לרוב המכרסמים כדי לעזור לקרוע מזון וכנראה שהם צמחו ללא הפסקה. שיניים אלה כללו הן חותכות והן ניבים מגודלים מאוד והיו מסודרות בשני זוגות מכל לסת, דומה למכרסמים המודרניים. בניגוד למראהו המבעית הוא למעשה היה אוכל צמחים שהשתמש בלסתות הקצרות כדי לקרוע צמחייה נוקשה ולטחון אותה.

קישורים חיצוניים
----------------

ויקישיתוף מדיה וקבצים בנושא **פסיטקותריום** בוויקישיתוף
* פסיטקותריום, באתר האנציקלופדיה של החיים (באנגלית)
* פסיטקותריום, באתר GBIF (באנגלית)
**פודינג לחם בחמאה** או **פודינג לחם וחמאה** (באנגלית: **Bread and butter pudding**) הוא פודינג לחם מסורתי במטבח הבריטי.

מאפיינים
--------

פרוסות לחם מרוחות בחמאה מפוזרות בצימוקים מונחות בשכבות בתבנית תנור, מכוסות בתערובת ביצים מתובלת באגוז מוסקט, וניל או תבלינים אחרים, ואז נאפות.

פודינג לחם חום בחמאה
בנוסף לאפייה עם חביצה, ניתן להגיש את הפודינג עם חביצה או שמנת נוספת בצד או מעליו. לפעמים ריבת פטל, תות שדה, פטל שחור או פירות מעורבים או שימורים מתוקים אחרים יימרחו על הלחם, יחד עם החמאה. וריאציות מודרניות אחרות כוללות פיזור ענבים טריים בין שכבות הלחם, המסת תפוחים לתוך תערובת הביצים-חלב ושימוש בסוגי לחמים יוצאי דופן, כמו בריוש, להכנתו. קליפת לימון או תפוז תוסיף טעם אופייני. זה מסורתי להשתמש בלחם מיושן.

היסטוריה
--------

פודינג הלחם בחמאה המוקדמים ביותר נקראו סיר לבן והשתמשו במח עצם או בחמאה. ניתן להכין סירים לבנים באמצעות אורז במקום לחם, מה שהוביל לפודינג האורז במטבח הבריטי.

אחד המתכונים המוקדמים ביותר שפורסמו לפודינג לחם בחמאה שנקרא כך נמצא בספר "עקרת הבית השלמה" של אליזה סמית' משנת 1728. היא מורה כך: "קח כיכר של שני פרוטות, וק"ג חמאה טרייה; מורחים אותה בפרוסות דקות מאוד, כמו לאכול; חותכים אותם כפי שאתה מורח אותם, וגלל חצי קילו צימוקים, ושטוף קילו דומדמניות; לאחר מכן שים משחת עלים בתחתית הכלי, והנח שורה של הלחם והחמאה שלך, ופזר חופן דומדמניות, כמה צימוקים וכמה חתיכות קטנות של חמאה, וכך תעשה עד שהמנה שלך מלאה; אז מרתיחים שלוש ליטרים של שמנת ומסמיכים אותה כשהיא קרה עם חלמונים של עשר ביצים, אגוז מוסקט מגורר, מעט מלח, קרוב לחצי קילו סוכר וקצת מי פרחי תפוזים; יוצקים את זה בדיוק כשהפודינג נכנס לתוך תנור אפיה".

חלק מהמתכונים דורשים להכין מרנג פשוט מהחלבונים והסוכר, אשר מורחים על שכבת ריבה או משמרים על גבי הפודינג. המרנג מבושל עד שהוא משחים מעט מלמעלה. הקינוח הזה משנה את השם שלו ל"פודינג המלכה".

בשנת 1845, אלייזה אקטון הציעה לתת "טעם טוב של קליפת לימון ושקדים מרים (או של קינמון, אם מעדיפים), לתוך חצי ליטר חלב טרי", ואז להוסיף שמנת וסוכר, מעובה בביצים טרופות. המתכון שלה דורש להוסיף גם כוס ברנדי לתערובת. במטבח האמריקאי אפשר לקרוא למאכל הזה "פודינג לחם קר".

המאכל פופולרי במצרים, בשם אום עלי ועשוי מלחם או מאפה וכן כולל פיסטוק, אך ללא ביצים.

קישורים חיצוניים
----------------

ויקישיתוף מדיה וקבצים בנושא **פודינג לחם בחמאה** בוויקישיתוף

הערות שוליים
------------

1. ↑  Kasper, Lynne. "Bread and Butter Pudding". *The Splendid Table*. נבדק ב-27 בנובמבר 2013. `{{cite web}}`:  (עזרה)
2. ↑  *The compleat housewife: or, accomplished gentlewoman's companion: being a collection of upwards of five hundred of the most approved receipts ... With copper plates ... To which is added, a collection of near two hundred family receipts of medicines: ...* By E---- S----. Second Edition, 1728, p81
3. ↑  Acton, Eliza. *Modern Cookery for Private Families*, 1845
מנת רגדה פאטיס מורכבת
**רגדה פאטיס**, כלומר **קציצות רגדה** (בגוג'ראטית: **રગડા પેટીસ**; בקאנדה: **ರಗಡಾ ಪ್ಯಾಟೀಸ್**; באנגלית: **Ragda pattice**) היא מנה של קציצות פירה ורוטב אפונה.

מאפיינים
--------

רגדה פאטיס הוא חלק מתרבות אוכל הרחוב במדינת מהאראשטרה ההודית. המאכל דומה ל-chhole tikki ופופולרי יותר בצפון הודו. מנה זו היא הצעת אוכל רחוב פופולרית והיא מוגשת גם במסעדות המציעות מזון מהיר הודי. פאטיס (pattice) עשויה להיות לוקליזציה של המילה האנגלית 'patties', ומתייחסת לעוגות תפוחי האדמה שבלב המנה.

הכנה
----

המנה הזו זקוקה להכנה בשני חלקים: רגדה (רוטב) ופאטיס (קציצות). רגדה הוא תבשיל קל של אפונה מיובשת ומבושלת עם מגוון תבלינים. פאטיס הן מין עוגות פירה פשוטות. בניגוד לטיקיס של צפון הודו, פאטיס בדרך כלל אינן מתובלות, אלא רק מלוחות. להגשה, מניחים שתי קציצות בקערה או בצלחת, מכוסות בקצת רגדה, ומקושטות בבצל קצוץ דק, עלי כוסברה, צ'אטני ירוק, צ'אטני תמרהינדי ו-דבאייל (אטריות קמח גרם פריכות).

* Patties being prepared by street vendor in Powaiקציצות מוכנות על ידי מוכר רחוב בפוואי (מומבאי)
* Ragda curry contained in a giant dry ball of ragdaקארי רגדה שנמצא בתוך כדור יבש ענק של רגדה

לקריאה נוספת
------------

* רשימת מנות הקטניות
* רשימת מנות תפוחי אדמה

קישורים חיצוניים
----------------

ויקישיתוף מדיה וקבצים בנושא **רגדה פאטיס** בוויקישיתוף

ראו גם
------

* תערובת תבלינים
* קארי

הערות שוליים
------------

1. ↑  "Ragda patties recipe". *Swasthi's Recipes* (באנגלית אמריקאית). 2020-10-02. נבדק ב-2021-04-20.
2. ↑  "Man Asks 'Why Tikki Chhole Is Called Ragda Pattice in Mumbai? And Twitter Got the Answers". *News18* (באנגלית). 27 בינואר 2023. `{{cite web}}`:  (עזרה)
3. ↑  Trivedi, Rimjhim (16 במאי 2022). "Recipe: मुंबई स्टाइल में घर पर ऐसे बनाएं रगड़ा पेटिस, सभी हो जाएंगे आपके फैन | Hari Bhoomi". *Haribhoomi.com* (בהינדי). `{{cite web}}`:  (עזרה)
**חינה הודית (מהנדי)** הוא טקס הפרידה של האם מביתה, שבו האם כביכול מכינה את החינה מדמעותיה, במסורת יהדות בני ישראל (הודו), החינה נקראת מהנדי וטקס החינה נקרא טקס מהנדי.

לפני טקס החינה ישנו טקס מקדים הנקרא טקס מלידה, המלווה בברכות אליהו הנביא, טקס זה נערך בדר"כ כשבוע לפני טקס החינה.

אוהל ואביזרים
-------------

אוהלי החינה ההודית צבעוניים ומרהיבים, האוהל מקושט כולו בפרחי בד צבעוניים, באוהל מניחים ארבעה כיסאות מרופדים בבד לבן, כמו גם השטיח באוהל – סמל לטוהר. שני כיסאות קדמיים מיועדים לחתן ולכלה ושני כיסאות אחוריים מיועדים לשושבינים. ביום החינה הכלה לובשת סארי ירוק ותכשיטים תואמים – סמל להתחדשות וצמיחה.

טקס החינה
---------

החתן והכלה נכנסים לאולם בתהלוכה מפוארת המלוות מקדימה על ידי מתופף ובנות המפזרות עלי כותרת צבעוניים, הכלה מובלת על גבי אפריון מפואר הנקרא **"דולי"**, והחתן נישא על ידי האורחים בליווי שמשייה מהודרת הנקראת **"צטרי"**. מאחור מתלוות נשים הנושאות בידיהן את קערת החינה המקושטת ומגשיות חינה שעליהם מונחים דברי המתיקה. הקהל מצויד במקלות ריקודים, הנקראים **"דאנדייה"**, ובכובעים אשר חולקו מבעוד מועד מקבל את הזוג בליווי שירים ובריקודים. אז החתן והכלה עונדים זה לזה את שרשרת ה**"האר"** ומתיישבים בכיסאות הקדמיים, מאחור יושבים השושבינים. לאחר מכן מנהלת הטקס, שצריכה להיות אחת מבנות המשפחה שאיננה אלמנה או גרושה, מאכילה את החתן והכלה המיועדים וכן את השושבינים בסוכרייה - כברכה לחיים מתוקים. לאחר מכן לוקחים את השרשרת כסף ושרשרת פרחים ומניחים על מצחן של חמש רווקות (כברכה למציאת זיווג, ונישואין תוך שנה) ואז קושרים לחתן ולכלה על הראש.

מריחת החינה
-----------

בקרב העדה ההודית מקובל למרוח את החינה על אצבע יד ימין – אותה האצבע שעונדים עליה את הטבעת בטקס החופה. לאחר מריחת החינה לוקחים מעט מהחינה מאצבעו של החתן ומעבירים לאצבע הכלה, ומעט מהחינה מאצבעה של הכלה מעבירים לחתן, זאת באמונה שהקשר יהיה קשר חם, טוב ואוהב לאורך כל הדרך המשותפת בין בני הזוג.

ראו גם
------

* חינה

הערות שוליים
------------

1. 1 2 3  קרין מגן, מבעד לעדשה: החינות הכי צבעוניות בישראל, באתר ynet, 28 בנובמבר 2014
**רוז אורבך** (באנגלית: **Rose Auerbach**;‏ 15 במאי 1915 - ?) הייתה אתלטית יהודייה-אמריקאית. פעמיים ברציפות אלופת ארצות הברית (1937 ו-1938) ופעמיים סגנית אלופת ארצות הברית (1935 ו-1939) בהטלת כידון.

ביוגרפיה
--------

### 1935

#### סגנית אלופת ארצות הברית

באליפות ארצות הברית שנערכה בניו יורק, ב-14 בספטמבר 1935 זכתה במדליית כסף בהטלת כידון בתוצאה של 31.25 מטר, אחרי סילביה ברומן (31.28 מטר).

### 1937

#### אלופת ארצות הברית

באליפות ארצות הברית שנערכה בניו ג'רזי, ב-25 בספטמבר 1937 זכתה במדליית זהב בתוצאה של 37.63 מטר, לפני סיליבה ברומן (33.09 מטר)

### 1938

באליפות ארצות הברית שנערכה בקונטיקט ב-4 באוגוסט 1938 זכתה במדליית זהב בפעם השנייה ברציפות בתוצאה של 37.05 מטר

### 1939

באליפות ארצות הברית שנערכה בקונטיקט, ב-4 בספטמבר 1939 זכתה במדליית כסף בתוצאה של 37.62 מטר, אחרי דורותי דודסון (31.28 מטר)

קישורים חיצוניים
----------------

* רוז אורבך, באתר *Track and Field Statistics* (באנגלית)
* הזוכות באליפות ארצות הברית בהטלת כידון, באתר *Track and Field Statistics* (באנגלית)

הערות שוליים
------------